Paperimulperipuu

Paperimulperipuu (Broussonetia papyrifera) on mulperikasvien heimoon kuuluva puulaji.

Paperimulperipuu kasvaa yleensä noin 10 m korkeaksi, suotuisissa oloissa jopa 20 metriin. Sen lehvästö on leveä. Lehtien muoto vaihtelee. Kukintoina on erikseen hede- ja emikukinnot.

Paperimulperipuu on kotoisin Kaakkois-Aasiasta. Sitä on kasvatettu laajoilla alueilla Aasiassa sen kuoresta saatavan kuidun takia. Sitä on kasvatettu koristepuuna muuallakin. Yhdysvalloissa se on haitallinen vieraslaji. Pakistanin pääkaupunkiin Islamabadiin istutettiin paperimulperipuita, jotta kaupungista saataisiin nopeasti vihreämpi. Laji alkoi leviämään nopeasti, syrjäytti alkuperäislajeja ja on nykyisin ongelma laajoilla alueilla.

Lähteet 

Mulperikasvit